Bilister i nordgående retning på E45 ved Limfjordstunnelen må lige nu forvente at sidde i længe i kø. En bil blokerer det inderste spor.

Kø i Limfjordstunnelen en hverdagsmorgen er langt fra noget særsyn. Men onsdag morgen må man forvente, at køen er lidt længere end sædvanligt. En havareret bil har nemlig holdt og blokeret indersporet i tunnelen i nordgående retning og skaber kø på op til 20 minutter. Ifølge øjenvidner er bilen blevet fjernet, men det skaber stadig problemer for bilisterne, som må væbne sig med endnu mere tålmodighed.